**O LUNS, EXERCICIO DE SEGURIDADE NA REGASIFICADORA DE MUGARDOS**

**Mugardos, 7 de novembro de 2014.**

Reganosa anuncia a celebración dun exercicio de seguridade na súa planta regasificadora de Mugardos. Desenvolverase o vindeiro luns, entre as 11 e as 13 horas, co emprego de dous remolcadores, que actuarán nas proximidades da terminal.

Reganosa ten un programa intensivo de formación tanto do persoal propio como do pertencente a entidades vinculadas coa súa actividade ordinaria, coa fin de resolver coa maior eficiencia calquera incidencia de seguridade. O exercicio non alterará as actividades ordinarias que se desenvolven na ría.